Arcade (qo'shiq)
„Arcade“ – Tel-Avivda (Isroil) boʻlib oʻtgan Eurovision 2019 qoʻshiq tanlovida Niderlandiya mamlakati nomidan ishtirok etgan, gollandiyalik qoʻshiqchi Duncan Lawrencening ingliz tilidagi qoʻshigʻi. 2019-yil 7-martda qoʻshiq raqamli formatda chiqarilgan. Qoʻshiq Duncan Lawrence, Joel Xe, Wouter Hardy va Will Knox tomonidan yozilgan. Tanlov uchun qoʻshiqlarning toʻliq roʻyxati eʼlon qilingandan soʻng, „Arcade“ chinakamiga favoritga aylandi va tanlov oxirigacha shunday boʻlib qoldi.